CELEX: 22017D1083
Language: lt
Date: 1446163200000
Title: 2015 m. spalio 30 d. EEE jungtinio komiteto sprendimas Nr. 294/2015, kuriuo iš dalies keičiamas EEE susitarimo XXII priedas (Bendrovių teisė) [2017/1083]

22.6.2017   
               
               
                  LT
               
               
                  Europos Sąjungos oficialusis leidinys
               
               
                  L 161/89
               
            EEE JUNGTINIO KOMITETO SPRENDIMAS
      Nr. 294/2015
      2015 m. spalio 30 d.
      kuriuo iš dalies keičiamas EEE susitarimo XXII priedas (Bendrovių teisė) [2017/1083]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2014 m. lapkričio 7 d. Tarybos direktyva 2014/102/ES, kuria dėl Kroatijos Respublikos stojimo adaptuojama Europos Parlamento ir Tarybos direktyva 2013/34/ES dėl tam tikrų rūšių įmonių metinių finansinių ataskaitų, konsoliduotųjų finansinių ataskaitų ir susijusių pranešimų (1);
               
            
                  (2)
               
               
                  2014 m. balandžio 11 d. Briuselyje pasirašytas susitarimas dėl Kroatijos Respublikos dalyvavimo Europos ekonominėje erdvėje (2) (toliau – 2014 m. EEE susitarimas dėl plėtros) jį pasirašiusiose šalyse laikinai taikomas nuo 2014 m. balandžio 12 d., todėl šis sprendimas turi būti laikinai taikomas, kol įsigalios 2014 m. EEE susitarimas dėl plėtros;
               
            
                  (3)
               
               
                  todėl EEE susitarimo XXII priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XXII priedo 10i punktas (Europos Parlamento ir Tarybos direktyva 2013/34/ES) papildomas taip:
      „su pakeitimais, padarytais:
      
                  —
               
               
                  
                     32014 L 0102: 2014 m. lapkričio 7 d. Tarybos direktyva 2014/102/ES (OL L 334, 2014 11 21, p. 86).“
               
            2 straipsnis
      
         Europos Sąjungos oficialiojo leidinio EEE priede skelbtinas Direktyvos 2014/102/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį (*1), arba 2015 m. spalio 30 d. EEE jungtinio komiteto sprendimo Nr. 293/2015 įsigaliojimo dieną (3), arba 2014 m. EEE susitarimo dėl plėtros įsigaliojimo dieną, iš šių datų pasirenkama vėlesnė.
      Kol įsigalios 2014 m. EEE susitarimas dėl plėtros, šis sprendimas turi būti laikinai taikomas nuo 2015 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį, arba nuo 2015 m. spalio 30 d. EEE jungtinio komiteto sprendimo Nr. 293/2015 įsigaliojimo dienos, iš šių datų pasirenkama vėlesnė.
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. spalio 30 d.
         
            
               EEE jungtinio komiteto vardu
            
            
               Pirmininkė
            
            Oda SLETNES
         
      
      
         (1)  OL L 334, 2014 11 21, p. 86.
      
         (2)  OL L 170, 2014 6 11, p. 18.
      
         (*1)  Konstitucinių reikalavimų nenurodyta.
      
         (3)  Žr. šio Oficialiojo leidinio p. 87.